****

****

**Vodič za građane**

**PRORAČUN U MALOM**

 **ZA 2023. GODINU**

****

**UVODNA RIJEČ NAČELNIKA OPĆINE VINICA**

Poštovane mještanke i mještani,

Proračunski vodič za građane za 2023. godinu alat je kojim Vam približavamo pojmove iz područja financija lokalne samouprave, sadržaj proračuna, programe, projekte i aktivnosti koje planiramo financirati, a temeljen je na ključnom financijskom dokumentu – Proračunu Općine Vinica.

Zakon o uvođenju eura kao službene valute u Republici Hrvatskoj propisuje da se iskazane vrijednosti u Proračunu za 2023. godinu iskažu u eurima. Tako da je Proračun Općine Vinica za 2023. godinu s projekcijama proračuna za 2024. i 2025. godinu prvi put iskazan u euru kao službenoj valuti u RH od 01.01.2023. godine.

Prilikom izrade Proračuna za 2023. i projekcija za 2024. i 2025. godinu cilj nam je bio da u uvjetima proračunskih mogućnosti isplaniramo i ostvarimo najvažnije kapitalne projekte, a da pri tom zadovoljimo i socijalne i društvene potrebe stanovnika. Kapitalni projekti važni su za podizanje kvalitete života i stanovanja i određuju životno zadovoljstvo u našoj općini, a u 2023. godini obuhvaćaju modernizaciju i sanaciju nerazvrstanih cesta, razvoj turističke infrastrukture, dječja igrališta, izgradnja sportskog centra, dodatna ulaganja na građevinskim objektima kao što je Kurija Patačić, rekonstrukcija Motela u Hotel Baštine Opeka, dogradnja dječjeg vrtića Vinica te dodatna ulaganja u općinske objekte.

 Osim kapitalnih investicija Proračunom su planirana sredstva i za brigu o građanima općine od rođenja pa do zrele dobi, kroz potpore za novorođenče, financiranje odvoza kanti za pelene, sufinanciranje vrtića, ulaganje u osnovnoškolsko obrazovanje, sufinanciranje autobusnog prijevoza učenika srednjih škola, novčane potpore za učenike srednjih škola i studenata, nagrade povodom završetka studija, sufinanciranje energetskih obnova kuća, sufinanciranje kupnje kuća na području općine, briga o socijalno ugroženima, uskrsnice i božićnice za umirovljenike.

 Najvažniji cilj ovog dokumenta je učiniti Proračun Općine Vinica razumljivim, te time predmetom interesa svih građana naše općine, čime vas želimo potaknuti na još aktivnije uključivanje u svim fazama pripreme proračuna.

 Vaš načelnik

**OPĆENITO O PRORAČUNU I NJEGOVU SADRŽAJU**

Što je proračun i kako se donosi?

Proračun je temeljni financijsko-planski akt kojim se procjenjuju prihodi i primici te utvrđuju rashodi i izdaci za jednu godinu. Proračun za 2023. godinu donesen je zajedno sa projekcijama za 2024. i 2025. godinu i Obrazloženjem. Predložio ga je Općinski načelnik, a donijelo ga je predstavničko tijelo odnosno Općinsko vijeće. Proračun se prema Zakonu mora donijeti najkasnije do kraja godine za iduću godinu .

Na temelju čega se izrađuje i donosi proračun?

* Zakon o proračunu (NN 144/21),
* Pravilnik o proračunskim klasifikacijama (NN 26/10, 120/13 1/20 i 144/21),
* Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20 i 144/21),
* Uputa za izradu proračuna jedinica lokalne i područne (regionalne) samouprave koje Ministarstvo financija izrađuje prema Smjernicama ekonomske i fiskalne politike Vlada Republike Hrvatske.
* Provedbeni program Općine Vinica za razdoblje od 2021. do 2025. godine
* Dosadašnja izvršenja proračuna
* Procjena trendova gospodarstva u državi, županiji i našoj općini

Kako izgleda proračun?

 Proračun mora biti uravnotežen što znači da ukupni prihodi i primici moraju pokriti ukupne rashode i izdatke.

Ako se povećaju rashodi i izdaci, odnosno smanje prihodi i primici, proračun se mora uravnotežiti njegovim izmjenama i dopunama, takozvanim rebalansom.

***Slika 1.*** *Proračun mora biti uravnotežen*

Proračun se odnosi na proračunsku godinu koja je jednaka kalendarskoj godini. Svi iznosi navedeni su u eurima. Proračunska sredstva moraju se koristiti u skladu s načelima dobrog financijskog upravljanja, a posebno u skladu s načelima ekonomičnosti, učinkovitosti i djelotvornosti.

Sastoji se od *Općeg dijela proračuna*, a koji se sastoji od Sažetka računa prihoda i rashoda i Računa financiranja i od Računa prihoda i rashoda i Računa financiranja, *Posebnog dijela* koji se sastoji od Plana rashoda i izdataka. Rashodi i izdaci raspoređeni su po programima kroz projekte i aktivnosti i *Obrazloženja* koje se sastoji od Obrazloženja općeg dijela proračuna i obrazloženja posebnog dijela proračuna.

 Zakon propisuje vođenje prihoda i primitaka, te rashoda i izdataka po proračunskim klasifikacijama kako bi ih mogli pregledno i sustavno pratiti po nositelju, cilju, namjeni, vrsti, lokaciji i izvoru financiranja.

Proračunske klasifikacije su: O*rganizacijska klasifikacija, Ekonomska klasifikacija*, *Funkcijska klasifikacija*, *Lokacijska klasifikacija*, *Programska klasifikacija* i *Izvori financiranja*.

***Slika 2.*** *Struktura Proračuna Općine Vinica*

 Proračun i izvještaji o izvršavanju proračuna javno se objavljuju na službenim
mrežnim stranicama Općine Vinica, kao i u Službenom vjesniku Varaždinske županije.

**KRATKI PRIKAZ PRORAČUNA OPĆINE VINICA ZA 2023. GODINU I PROJEKCIJE ZA 2024. I 2025. GODINU**

Visina Proračuna Općine Vinica za 2023. godinu iznosi 3.065.200 EUR. Projekcija za 2024. godinu iznosi 3.200.150 EUR, a Projekcija za 2025. godinu iznosi 3.387.840 EUR.

***Slika 3.*** *Proračun Općine Vinica za 2023. sa projekcijama za 2024. i 2025.*

***Konsolidirani proračun***

Općina Vinica ima jednog proračunskog korisnika, Dječji vrtić Vinica.

Prihodi vrtića sastoje se od financiranja ekonomske cijene roditelja u iznosu od 40% cijene,dok preostali 60% ekonomske cijene financira Općina. Ukupni prihodi Dječjeg vrtića planirani su u iznosu od 307.360 EUR, a isto toliko iznose i rashodi.

Rashodima su obuhvaćeni uobičajeni troškovi vezani uz rad vrtića kao što su plaće zaposlenika, materijalni rashodi,energija, namirnice, i dr. troškovi.

***Slika 4.*** *Konsolidirani proračun Općine Vinica za 2023. godinu*

Općina Vinica konsolidira s proračunskim korisnikom,

odnosno spaja Proračun u
jedinstvenu cjelinu.

**PRIHODI I PRIMICI**

Odakle dolaze sredstva u proračun?

 Proračunom Općine Vinica za 2023. godinu planirani su prihodi i primici u iznosu od 2.540.944,00 €, preneseni višak prihoda iz prethodnih godina iznosi 524.256,00 € odnosno sveukupno su planirani prihodi i primici za 2023. godinu 3.065.200,00 €.

***Slika 5.*** *Struktura prihoda i primitaka Proračuna Općine Vinica za 2023. godinu*

PRIHODI OD POSLOVANJA

PRIHODI OD PRODAJE NEFINANCIJSKE IMOVINE

PRIMICI OD FINANCIJSKE IMOVINE I ZADUŽIVANJA

Prihodi od poreza, pomoći iz inozemstva, prihodi od imovine, prihodi od upravnih i administrativnih pristojbi, prihodi od prodaje proizvoda i robe te pruženih usluga i prihod od donacija, kazne, upravne mjere i ostali prihodi

Prihodi od prodaje općinskih stanova, prihodi od prodaje naslijeđene imovine

Nije planirano

**2.522.363,00 €**

**18.581,00 €**

**0,00 €**

Prihodi se mogu podijeliti na namjenske i nenamjenske.

***Namjenski* *prihodi*** su prihodi za koje je namjena strogo definirana te se mogu koristiti isključivo za pokriće točno određenih rashoda i ne smiju se koristiti za druge svrhe.

Tu spadaju: doprinosi, prihodi za posebne namjene, pomoći, donacije i prihodi od prodaje ili zamjene nefinancijske imovine u vlasništvu proračunskog korisnika, a koja nije stečena iz općih prihoda i primitaka, te naknade s naslova osiguranja ako premija nije plaćena iz općih prihoda i primitaka.

***Nenamjenski prihodi*** se mogu koristiti za podmirenje javnih potreba, redovno poslovanje općine, sufinanciranja rada udruga građana i za podmirenje svih ostalih rashoda. Tu spadaju: opći prihodi i primici koji se ostvaruju temeljem posebnih propisa u kojima za prikupljene prihode nije definirana namjena korištenja, a to su: prihodi od poreza, prihodi od financijske imovine, prihodi od nefinancijske imovine, prihodi od administrativnih (upravnih) pristojbi, prihodi državne uprave, prihodi od kazni te primici od financijske imovine i zaduživanja za koje nije definirana namjena korištenja, a uključuju i prihode koji se ostvare iz nadležnog proračuna.

***Slika 6.****Udio pojedinog prihoda i primitka u ukupnoj masi planiranih prihoda i primitaka*

**RASHODI I IZDACI**

Što se financira iz proračuna ?

 Sukladno prihodima i primicima , poštujući načelo uravnoteženosti, Proračunom Općine Vinica za 2023. godinu planirani rashodi i izdaci u iznosu od 3.065.200,00 €.

***Slika 7.*** *Struktura rashoda i izdataka Proračuna Općine Vinica za 2023. godinu*

**

**1.042.954 €**



**0,00 €**

Proračunski se rashodi mogu podijeliti na zadane rashode i fakultativne (dodatne) rashode.

***Zadani rashodi > zakonske obveze***

Tu spadaju: predškolski odgoj, socijalna skrb i zdravstvo, javne potrebe u kulturi i sportu, protupožarna i civilna zaštita, komunalno gospodarstvo (održavanje i gradnja objekata), zaštita okoliša, prostorno planiranje, materijalni rashodi i plaće.

***Dodatni, fakultativni rashodi > rashodi vezani za dodatne standarde javnih potreba***, a tu su: održavanje manifestacija od lokalnog značaja, razvoj civilnog društva, briga o djeci i starijima (potpore za novorođenčad i naknade umirovljenicima), potpore studentima i srednjoškolcima, sufinanciranje prijevoza srednjoškolaca, javne potrebe građana, ulaganja u gospodarstvo, pokriće nedostatnih rashoda koji se financiraju iz namjenskih prihoda i dr.

***Slika 8.****Udio pojedinog rashoda i izdatka u ukupnoj masi planiranih rashoda i izdataka*

**PROGRAMI, PROJEKTI I AKTIVNOSTI KOJE SE FINANCIRAJU IZ PRORAČUNA**

Kako se raspoređuju sredstva proračuna ?

**JEDINSTVENI UPRAVNI ODJEL**

Program redovni izdaci poslovanja, koji obuhvaćaju aktivnosti plaće i naknade i materijalne rashode koji su neophodni za rad i funkcioniranje Jedinstvenog upravnog odjela i planirani su u iznosu od 714.916,00 €

* Program kapitalna ulaganja odnose se na planiranu nabavu uredske opreme, računalne opreme i računalne programe i dodatna ulaganja na objektu dječji vrtić – 379.339,00€

**PREDSTAVNIČKA I IZVRŠNA TIJELA OPĆINE**

***Predstavnička i izvršna tijela Općine***

* + Program redovni izdaci poslovanja, podrazumijevaju rashode za funkcioniranje i rad predstavničkih i izvršnih tijela Općine Vinica – 16.629,00 €

**KOMUNALNE, STAMBENE I DJELATNOSTI UREĐENJA PROSTORA**

***Komunalna djelatnost***

* + - Program redovni izdaci poslovanja, obuhvaća aktivnosti materijalni rashodi i odnosi se na rashode za javnu rasvjetu, tekuće i investicijsko održavanje javne rasvjete, rashode za tekuće i investicijsko održavanje kanala i graba, nerazvrstanih cesta, poljskih puteva. Obuhvaća i rashode za ulaganje u turističku infrastrukturu – 228.995,00 €
		- Program kapitalna ulaganja, aktivnost materijalni rashodi, kojim su planirani rashodi

za inv. održavanje led rasvjete, modernizacija i sanacija nerazvrstanih cesta i izgradnja Sportskog centra – 186.211,00 €

***Stambena djelatnost***

* Program redovni izdaci poslovanja, aktivnost materijalni rashodi koji se odnose na rashode za energiju općinskih objekata, tekuće i investicijsko održavanje općinskih objekata, nadzor i projekti za dodatna ulaganja na općinskim objektima – 79.502,00 €
* Program kapitalna ulaganja, aktivnost nabava kapitalne imovine kojom su planirani rashodi za nabavu razglasa i projektora u kino dvorani i uređenje društvenih domova Općine Vinica – 291.991,00 €

***Prostorno planiranje, zaštita okoliša i kulturnih spomenika***

* Program redovni izdaci poslovanja, aktivnost materijalni rashodi uključuju planirane rashode za uređenje zelenih površina i pješačko-biciklističkih staza i rashodi za intelektualne usluge izrade projekta i programa – 124.190,00 €
* Program kapitalna ulaganja, aktivnost nabava kapitalne imovine uključuje rashode za planirano dodatno ulaganje na Kuriji Patačić, uređenje sportskih objekta, oprema za održavanje i zaštitu na groblju, uređenje dječjih igrališta – 199.084,00 €

***Vatrogastvo i sigurnost***

* Program redovni izdaci poslovanja, aktivnost donacije i ostali rashodi odnosi se na

rashode za tekuće donacije Vatrogasnoj zajednici Općine Vinica – 33.135,00 €

**KULTURA, ZNANOST, ŠPORT**

***Kultura***

* Program redovni izdaci poslovanja, aktivnost donacije i ostali rashodi -45.434,00 €,

odnosi se na obilježavanje kulturnih događaja i manifestacija

***Šport***

* Program redovni izdaci poslovanja, aktivnost donacije i ostali rashodi -74.997,00 €,

osim planiranih rashoda za tekuće donacije sportskim društvima, uključuju i rashode za nabavu sportske opreme i donacije sportskim društvima za provedbu sportsko edukativnih i rekreativnih programa i organizaciju događaja

**ŠKOLSTVO**

***Predškolski odgoj***

* Program redovni izdaci poslovanja, aktivnost donacije i ostali rashodi koji se odnose

na sufinanciranje tr. polaznika dječjih vrtića i ostale rashode za predškolski odgoj – 191.385,00 €

***Osnovno obrazovanje***

* Program redovni izdaci poslovanja, aktivnost donacije i ostali rashodi odnosi se na

rashode vezano za osnovnoškolstvo u iznosu od 59.063,00 €

***Srednješkolsko obrazovanje***

* Program redovni izdaci poslovanja, aktivnost tekuće potpore, uključuju rashode

vezane za potpore srednjoškolcima i ulaganja u srednjoškolstvo, planirani iznos rashoda 17.917,00 €

***Visokoškolsko obrazovanje***

* Program visokoškolsko obrazovanje-redovni izdaci poslovanja, aktivnost donacije i

ostali rashodi – 40.479,00 € uključuje mjesečne potpore studentima i druge naknade za visokoškolsko obrazovanje

**SOCIJALNA SKRB**

* Program redovni izdaci poslovanja, aktivnost donacije i ostali rashodi-35.969,00 €

odnosi se na naknade građanima i kućanstvima u novcu, darovi Sv. Nikola i ostale tekuće donacije, socijalni program

**OSTALI KORISNICI**

* Program redovni izdaci poslovanja, aktivnost donacije i ostali rashodi – 38.604,00 €

sastoji se od tekućih donacija udrugama i politčkim strankama te vjerskim i humanitarnim organizacijama

**Želite li dobiti potpuni sadržaj Proračuna Općine Vinica, možete ga naći:
• na mrežnoj stranici: www.vinica.hr
• u tisku: Službeni vjesnik Varaždinske županije 129/22
• osobno: Jedinstveni upravni odjel Općine Vinica, Marčan, Vinička 5, 42207
 Vinica**

 **KORISNE INFORAMCIJE**

#

### Općina Vinica

### ****Adresa****: Marčan, Vinička 5, 42207 Vinica

### ****Telefon****: +385 (042) 722-233

### ****Telefax****: +385 (042) 722-535

### ****E-mail:**** opcina.vinica@vinica.tcloud.hr****Web:**** http://www.vinica.hr

### ****Matični broj:**** 2665905****OIB:**** 19913793314

****Žiro račun IBAN:**** HR0923900011848600004

### Načelnik: dr. sc. Branimir Štimec, prof****.****

**Email:** **branimir.stimec@vinica.hr**